pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี ย้ำ การใช้จ่ายเงินกองทุนต้องเป็นไปอย่างโปร่งใส เป็นธรรม และให้ถึงมือนักกีฬาเพื่อพัฒนานักกีฬาไทยทำผลงานเป็นเจ้าเหรียญทองซีเกมส์ในครั้งต่อไป
วันพฤหัสบดีที่ 20 สิงหาคม 2563
พลเอก ประวิตรฯ รองนายกรัฐมนตรี ย้ํา การใช้จ่ายเงินกองทุนต้องเป็นไปอย่างโปร่งใส เป็นธรรม และให้ถึงมือนักกีฬาเพื่อพัฒนานักกีฬาไทยทําผลงานเป็นเจ้าเหรียญทองซีเกมส์ในครั้งต่อไป
พลเอก ประวิตรฯ รองนายกรัฐมนตรี ย้ํา การใช้จ่ายเงินกองทุนต้องเป็นไปอย่างโปร่งใส เป็นธรรม และให้ถึงมือนักกีฬาเพื่อพัฒนานักกีฬาไทยทําผลงานเป็นเจ้าเหรียญทองซีเกมส์ในครั้งต่อไป
วันนี้ (20 ส.ค.63) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ประวิตร วงสุวรรณ รองนายกรัฐมนตรี เป็นประธานในการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2563 โดยที่ประชุมได้พิจารณาในประเด็นต่าง ๆ ที่น่าสนใจ อาทิ การจัดซื้ออุปกรณ์อํานวยความสะดวกและบรรเทาอาการเจ็บป่วยทางร่างการให้แก่อดีตนักกีฬาทุพพลภาพ อนุมัติสนับสนุนเงินรางวัล ขยายระยะเวลาเก็บตัวฝึกซ้อมโครงการโอลิมปิกเกมส์ (Road to Tokyo) ประจําปี 2563 สนับสนุนและปรับปรุงรายละเอียดงบประมาณการเก็บตัวซ้อมโครงการเอเชียนบีชเกมส์ ครั้งที่ 6 แผนปฏิบัติงานและแผนการใช้จ่ายงบประมาณประจําปีงบประมาณ พ.ศ. 2564 และแผนงานภาพรวมในระยะ 4 ปี (2564-2567) เป็นต้น
โอกาสนี้ รองนายกรัฐมนตรีได้ย้ําถึงการใช้จ่ายเงินกองทุนจะต้องเป็นไปอย่างถูกต้อง โปร่งใส เป็นธรรม คุ้มค่าและเกิดประโยชน์สูงสุดตามเป้าหมายที่กําหนด โดยให้ตั้งคณะกรรมการติดตามการใช้เงินของสมาคมกีฬาต่าง ๆเพื่อติดตามตรวจสอบให้การใช้จ่ายเงินงบประมาณเป็นไปด้วยความโปร่งใส และเป็นธรรมกับทุกฝ่าย โดยเฉพาะการจ่ายเงินสนับสนุนให้นักกีฬาและผู้ฝึกสอน ต้องไปถึงตัวนักกีฬาและผู้ฝึกสอนโดยตรงอย่างแท้จริง เพื่อให้เกิดการพัฒนาทางด้านการกีฬาของประเทศและเป็นขวัญกําลังใจให้นักกีฬาในการฝึกซ้อมเตรียมความพร้อมสําหรับการแข่งขันสําคัญต่าง ๆ ในระดับสากล เช่น เอเชียนบีชเกมส์ โอลิมปิกเกมส์ ซีเกมส์ ฯลฯ เพื่อให้นักกีฬาทําผลงานได้ตามเป้าหมาย โดยมุ่งหวังให้ประเทศไทยได้เป็นเจ้าเหรียญทองในซีเกมส์ครั้งต่อไป ที่จะจัดขึ้นที่ประเทศเวียดนาม
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. อนุมัติงบกลาง 225 ล้านบาท ผลิตหน้ากากผ้าแจกประชาชน
วันพุธที่ 11 มีนาคม 2563
ครม. อนุมัติงบกลาง 225 ล้านบาท ผลิตหน้ากากผ้าแจกประชาชน
วันพุธที่ 11 มีนาคม 253
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบอนุมัติงบกลางรายการเงินสํารองจ่ายเพื่อกรณีฉุกเฉินหรือจําเป็น ปี 2563 วงเงิน 225 ล้านบาท สําหรับเป็นค่าวัสดุอุปกรณ์จัดทําหน้ากากอนามัยในโครงการพลังคนไทยร่วมใจป้องกันไวรัสโคโรนา (Covid-19) เพื่อนําไปผลิตหน้ากากทางเลือกหรือหน้ากากผ้า จํานวน 50 ล้านชิ้น โดยจัดสรรเป็นเงินอุดหนุนให้แก่องค์กรปกครองส่วนท้องถิ่น จํานวน 7,774 แห่ง ระดมผู้นําชุมชน กลุ่มอสม. กลุ่มสตรี จิตอาสา และประชาชนที่สนใจ ร่วมกันผลิตหน้ากากผ้าเพื่อให้ประชาชนที่ไม่มีอาการป่วย แต่ต้องอยู่ในพื้นที่เสียงหรือแออัดใช้ป้องกันตนเองไม่ให้สัมผัสเชื้อ โดยหากดําเนินการแล้วเสร็จจะเร่งแจกจ่ายให้กับประชาชนทั่วประเทศทันที
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ขอให้ชุมชนที่ไม่ได้จดทะเบียนชุมชน  กับ กทม. รีบแจ้งรายชื่อชุมชนที่ต้องการขอความช่วยเหลือมายัง พม. อย่างเร่งด่วน
วันอังคารที่ 12 พฤษภาคม 2563
พม. ขอให้ชุมชนที่ไม่ได้จดทะเบียนชุมชน  กับ กทม. รีบแจ้งรายชื่อชุมชนที่ต้องการขอความช่วยเหลือมายัง พม. อย่างเร่งด่วน
พม. ขอให้ชุมชนที่ไม่ได้จดทะเบียนชุมชน  กับ กทม. รีบแจ้งรายชื่อชุมชนที่ต้องการขอความช่วยเหลือมายัง พม. อย่างเร่งด่วน
วันที่ 10 พ.ค. 63 เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการลงพื้นที่ชุมชนคนหูหนวก ริมถนนพระรามเก้า เมื่อวันที่ 9 พ.ค. 63 เพื่อเยี่ยมให้กําลังใจ และให้การช่วยเหลือตามภารกิจของกระทรวง พม.โดยพบว่า ชุมชนแห่งนี้อยู่ใต้สะพาน มีทั้งหมด 59 ครอบครัว 112 คน โดยมีคนพิการทางการได้ยินหรือสื่อความหมาย 43 คนพบว่า ส่วนใหญ่ประกอบอาชีพ เป็นคนทําความสะอาด คนสวน คนเก็บขยะ เป็นต้น ขณะนี้ได้รับความเดือดร้อนอย่างมาก เพราะต้องหยุดงาน ขาดรายได้ จากสถานการณ์การแพร่ระบาดของโรคโควิด-19 และต้องใช้ชีวิตประจําวันด้วยเงินสงเคราะห์ของภาครัฐ และสิ่งของบริจาคจากวัดและภาคเอกชน อีกทั้งชุมชนแห่งนี้เป็นชุมชนหนึ่งในพื้นที่ กทม. ที่ไม่ได้อยู่ในความดูแล และจดทะเบียนกับ กทม. ซึ่งชุมชนในลักษณะดังกล่าว คาดว่าจะมีจํานวนอีกหลายแห่ง ที่ไม่ได้มีการจดทะเบียนอย่างถูกต้อง ทําให้ไม่ได้รับการช่วยเหลือจากภาครัฐ
นายจุติ กล่าวเพิ่มเติมว่า ตนจึงขอให้ชุมชนในลักษณะเดียวกับชุมชนคนหูหนวก หรือชุมชนที่มีการรวมตัวกันสร้างที่อยู่อาศัยพักพิงชั่วคราวในพื้นที่ กทม. และไม่ได้ลงทะเบียนชุมชนกับ กทม. ให้แจ้งรายชื่อชุมชน ข้อมูลจํานวนครัวเรือนที่ต้องการความช่วยเหลือมายังกระทรวง พม. โดยสามารถติดต่อได้ที่ศูนย์ช่วยเหลือสังคม สายด่วน พม. โทร 1300 ตลอด 24 ชั่วโมง หรือจะแจ้งผ่านเครือข่ายอาสาสมัครพัฒนาสังคมและความมั่นคงของมนุษย์ (อพม.) ซึ่งเป็นกลุ่มคนในพื้นที่ กทม. ที่คอยสํารวจผู้ประสบปัญหาทางสังคมในพื้นที่ ทางกระทรวง พม. พร้อมจะให้การช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รอง นรม.และ รมว.ยธ. ร่วมลงนามอาลัยต่อการถึงแก่อสัญกรรมของนายจอร์จ เอช. ดับเบิลยู. บุช อดีตประธานาธิบดีสหรัฐ ฯ
วันอาทิตย์ที่ 9 ธันวาคม 2561
รอง นรม.และ รมว.ยธ. ร่วมลงนามอาลัยต่อการถึงแก่อสัญกรรมของนายจอร์จ เอช. ดับเบิลยู. บุช อดีตประธานาธิบดีสหรัฐ ฯ
รอง นรม.และ รมว.ยธ. ร่วมลงนามอาลัยต่อการถึงแก่อสัญกรรมของนายจอร์จ เอช. ดับเบิลยู. บุช อดีตประธานาธิบดีสหรัฐ ฯ
เมื่อวันที่ 7 ธ.ค. 61 ณ สถานเอกอัครราชทูตสหรัฐอเมริกา ประจําประเทศไทย พล.อ.อ. ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ร่วมลงนามอาลัยต่อการถึงแก่อสัญกรรมของนายจอร์จ เอช. ดับเบิลยู. บุช อดีตประธานาธิบดีสหรัฐ ฯ
พลเอก ประยุทธ์ จันทร์โอชา นายกรัฐมนตรี มอบหมายให้พล.อ.อ. ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นผู้แทนนายกรัฐมนตรี ร่วมลงนามในสมุดแสดงความอาลัย ต่อการถึงแก่อสัญกรรมของนายจอร์จ เอช. ดับเบิลยู. บุช อดีตประธานาธิบดีสหรัฐ ฯ ณ สถานเอกอัครราชทูตสหรัฐอเมริกา ประจําประเทศไทย
ทั้งนี้ นายจอร์จ เอช. ดับเบิลยู. บุช ได้เคยเดินทางเยือนประเทศไทยในฐานะผู้แทนพิเศษของประธานาธิบดีแห่งสหรัฐอเมริกา เพื่อเข้าเฝ้าทูลละอองธุลีพระบาท พระบาทสมเด็จพระปรมินทรมหาภูมิพลอดุลยเดช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เมื่อวันที่ 11 ธันวาคม 2549 ณ พระที่นั่งจักรีมหาปราสาท เพื่อถวายพระพรชัยมงคล เนื่องในโอกาสมหามงคลทรงครองสิริราชสมบัติ 60 ปี
.........................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ยธ. ขับเคลื่อนงานยุติธรรมชุมชนในพื้นที่จังหวัดชายแดนภาคใต้
วันอังคารที่ 21 มีนาคม 2560
ยธ. ขับเคลื่อนงานยุติธรรมชุมชนในพื้นที่จังหวัดชายแดนภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมขับเคลื่อนงานยุติธรรมชุมชนและการดําเนินงานของสํานักงานยุติธรรมจังหวัดในพื้นที่จังหวัดชายแดนภาคใต้ พ.ศ. ๒๕๖๐
เมื่อวันจันทร์ที่ ๒๐ มีนาคม ๒๕๖๐ เวลา ๑๐.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมขับเคลื่อนงานยุติธรรมชุมชนและการดําเนินงาน
ของสํานักงานยุติธรรมจังหวัดในพื้นที่จังหวัดชายแดนภาคใต้ พ.ศ. ๒๕๖๐
เพื่อรับฟังสรุปผลการดําเนินงานของศูนย์ยุติธรรมชุมชนในพื้นที่จังหวัดชายแดนภาคใต้
ประจําปีงบประมาณ ๒๕๕๙ พร้อมทั้งขับเคลื่อนการดําเนินงานตามแผนของสํานักงานยุติธรรมจังหวัด ประจําปีงบประมาณ พ.ศ. ๒๕๖๐
ในการอํานวยความยุติธรรมและการให้บริการประชาชนในพื้นที่
ซึ่งจะนําไปสู่การสร้างความเป็นธรรมลดความเหลื่อมล้ําในสังคม
ได้อย่างทั่วถึง เท่าเทียม เสมอภาค และมีประสิทธิภาพมากยิ่งขึ้น
โดยมี ยุติธรรมจังหวัดในพื้นที่จังหวัดชายแดนภาคใต้ พร้อมด้วยข้าราชการ และเจ้าหน้าที่
ของส่วนนโยบายและยุทธศาสตร์จังหวัดชายแดนภาคใต้กระทรวงยุติธรรม เข้าร่วมฯ
ณ ห้องประชุม คปต. ชั้น ๙ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-​เอกอัครราชทูตสาธารณรัฐโปแลนด์ฯ เข้าเยี่ยมคารวะนายกรัฐมนตรี ในโอกาสเข้ารับตำแหน่งใหม่
วันพุธที่ 14 มีนาคม 2561
​เอกอัครราชทูตสาธารณรัฐโปแลนด์ฯ เข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
​เอกอัครราชทูตสาธารณรัฐโปแลนด์ฯ เข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
วันนี้ (14 มี.ค. 61) เวลา 13.30 น. นายวัลแดมาร์ ดูบายอฟสกี (H.E. Mr. Waldemar Dubaniowski) เอกอัครราชทูตสาธารณรัฐโปแลนด์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่งใหม่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีแสดงความยินดีที่นายวัลแดมาร์ ดูบายอฟสกี ได้รับแต่งตั้งให้ดํารงตําแหน่งเอกอัครราชทูตสาธารณรัฐโปแลนด์ประจําประเทศไทย และชื่นชมความสัมพันธ์ของทั้งสองประเทศที่ดําเนินไปอย่างราบรื่นมายาวนานกว่า 100 ปี ตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยเชื่อมั่นว่าด้วยประสบการณ์และวิสัยทัศน์ของเอกอัครราชทูตสาธารณรัฐโปแลนด์ฯ จะมีส่วนสําคัญในการผลักดันความร่วมมือของทั้งสองประเทศ รวมทั้งผลักดันให้มีการจัดทําความตกลงที่คั่งค้างให้แล้วเสร็จโดยเร็ว เพื่อสานต่อความสัมพันธ์และส่งเสริมผลประโยชน์ของทั้งสองฝ่ายให้เป็นรูปธรรมมากยิ่งขึ้น
นายกรัฐมนตรียังกล่าวแสดงความประทับใจต่อคํากล่าวของเอกอัครราชทูตสาธารณรัฐโปแลนด์ฯ ที่ว่า “ทุกประเทศล้วนมีปัญหาภายใน ซึ่งมีเหตุผล ความจําเป็น บริบทและความคาดหวังของประชาชนแตกต่างกัน” สะท้อนให้เห็นถึงว่าโปแลนด์มีความเข้าใจสถานการณ์ทางการเมืองของไทยมาโดยตลอด รวมทั้งการสนับสนุนให้ปรับข้อมติสหภาพยุโรป (EU) ต่อไทย จนสามารถรื้อฟื้นปฏิสัมพันธ์ระหว่างกันในทุกระดับ
โอกาสนี้ ทั้งสองฝ่ายได้หารือถึงความร่วมมือต่าง ๆ ได้แก่ ด้านเศรษฐกิจ นายกรัฐมนตรีกล่าวถึง ศักยภาพเศรษฐกิจของไทยภายใต้นโยบาย Thailand+1 เพื่อส่งเสริมความร่วมมือด้านเศรษฐกิจ เพื่อประโยชน์ทั้งสําหรับไทยและประเทศต่างๆ ในภูมิภาค โดยไทยมีความพร้อมและศักยภาพในการเป็นศูนย์กลางการค้าและการลงทุนของอาเซียน และเชิญชวนโปแลนด์ให้สนับสนุนและลงทุนในโครงการระเบียงเขตเศรษฐกิจภาคตะวันออก (EEC) ซึ่งมีสิทธิประโยชน์แก่นักลงทุนต่างชาติในหลายด้าน ขณะเดียวกันภาคเอกชนไทยก็ให้ความสนใจที่จะลงทุนในภูมิภาคยุโรปกลางเพิ่มมากขึ้นด้วย เอกอัครราชทูตสาธารณรัฐโปแลนด์ฯ กล่าวชื่นชมการเติบโตทางเศรษฐกิจของไทยในปีที่ผ่านมา และยืนยันความสําคัญของความร่วมมือทางการค้าการลงทุนระหว่างโปแลนด์ – ไทย โดยทั้งสองประเทศสามารถเป็นประตูการค้าให้กันและกันสู่ประเทศอื่น ๆ ในภูมิภาคของตนได้ นอกจากนี้ ทั้งสองฝ่ายยังพร้อมส่งเสริมด้านการท่องเที่ยว และสนับสนุนให้ประชาชนของทั้งสองประเทศเดินทางไปมาหาสู่กันมากยิ่งขึ้น โดยเอกอัครราชทูตสาธารณรัฐโปแลนด์ฯ ขอเชิญชวนให้นักท่องเที่ยวไทยเดินทางไปโปแลนด์เช่นกัน
นายกรัฐมนตรีและเอกอัครราชทูตโปแลนด์ ยังเห็นพ้องที่จะขยายความร่วมมือในสาขาที่มีศักยภาพ โดยเฉพาะความร่วมมือด้านวิทยาศาสตร์ เทคโนโลยี และนวัตกรรม ซึ่งไทยสนใจแลกเปลี่ยนความรู้และความร่วมมือด้านการศึกษา เทคโนโลยีทางการแพทย์ เกษตร อาหาร และยานยนต์ ซึ่งเป็นสาขาที่โปแลนด์มีศักยภาพอีกด้วย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการแถลงข่าวการจัดงาน “รวมพลังสื่อสร้างสรรค์สังคมไทย”
วันพฤหัสบดีที่ 3 สิงหาคม 2560
รองนายกรัฐมนตรี เป็นประธานการแถลงข่าวการจัดงาน “รวมพลังสื่อสร้างสรรค์สังคมไทย”
รองนายกรัฐมนตรี เป็นประธานการแถลงข่าวการจัดงาน “รวมพลังสื่อสร้างสรรค์สังคมไทย”
เมื่อวันที่ ๓ สิงหาคม ๒๕๖๐ เวลา ๑๓.๐๐ น. พลเอก ธนะศักดิ์ ปฏิมาประกรรองนายกรัฐมนตรี ในฐานะประธานกรรมการกองทุนพัฒนาสื่อปลอดภัยและสร้างสรรค์ และประธานกรรมการพัฒนาสื่อปลอดภัยและสร้างสรรค์แห่งชาติ เป็นประธานการแถลงข่าวการจัดงาน “รวมพลังสื่อสร้างสรรค์สังคมไทย” ณ ห้องประชุมดํารง
ราชานุภาพ พิพิธภัณฑสถานแห่งชาติ พระนคร โดยงานดังกล่าวจะจัดขึ้นในวันที่ ๙ สิงหาคม ๒๕๖๐ ณ โรงแรมเซ็นทรา บายเซ็นทารา ศูนย์ราชการ แจ้งวัฒนะ มีวัตถุประสงค์เพื่อผนึกกําลังประกาศเจตนารมณ์ร่วมพัฒนาสื่อสร้างสรรค์สังคมไทย เปิดโอกาสให้ทุกภาคส่วนได้แสดงความคิดเห็นในการพัฒนาการผลิตสื่อสร้างสรรค์ และการใช้สื่อเพื่อการส่งเสริมอาชีพ
โดยกิจกรรมในงานจะประกอบด้วย การจัดนิทรรศการและการแสดงผลงานด้านสื่อสร้างสรรค์ในรูปแบบต่างๆ จากภาคีเครือข่าย กว่า ๓๐ องค์กร การยกย่องเชิดชูเกียรติสื่อดีมีคุณภาพ เป็นการจุดประกายให้ทุกภาคส่วนมุ่งมั่น และตั้งใจร่วมกันสร้างสรรค์สื่อที่ดีเพื่อสังคมไทย
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันจันทร์ที่ 16 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
16 มกราคม 2560 รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ
วันที่ 16 ม.ค.2560 รัฐบาลโดยกระทรวงอุตสาหกรรม (กลุ่มประสิทธิภาพที่ 4 และ 5) จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้ นําทีมโดย นางสาวนิสากร จึงเจริญธรรม รองปลัดกระทรวงอุตสาหกรรม นายณัฐพล รังสิตพล นายอภิจิณ โชติกเสถียร ผู้ตรวจราชการกระทรวงอุตสาหกรรม นางทัศนียา ลัทธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม และอุตสาหกรรมจังหวัดภาคตะวันออกเฉียงเหนือ กําแพงเพชร พิจิตร นครสวรค์ อุทัยธานี สมุทรปราการ นครนายก สมุทรสาคร สมุทรสงคราม เจ้าหน้าที่สํานักงานอุตสาหกรรมจังหวัดและส่วนกลาง บริการอาหารและเครื่องดื่ม ดังนี้
- ข้าวผัดสามสี 500 กล่อง
- ข้าวผัดแกงเขียวหวาน 500 กล่อง
- ก๋วยเตี๋ยวหลอด 500 กล่อง
- ขนมปังฟาร์มเฮ้าส์ 1,200 ชิ้น
- มาม่าคัพ 360 ถ้วย
- กาแฟ โอวัลติน 2,000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-รองนายกฯ ดร.สมคิดฯ ฝากกระทรวงดิจิทัลฯ เร่งพัฒนาคนไซเบอร์ หนุนหน่วยงานในสังกัดรวมสมองภาคเอกชน ดันไทยเป็น ASEAN Digital Hub
วันอังคารที่ 25 กันยายน 2561
รองนายกฯ ดร.สมคิดฯ ฝากกระทรวงดิจิทัลฯ เร่งพัฒนาคนไซเบอร์ หนุนหน่วยงานในสังกัดรวมสมองภาคเอกชน ดันไทยเป็น ASEAN Digital Hub
รองนายกฯ ดร.สมคิดฯ
ดร.สมคิด จาตุศรีพิทักษ์ รองนายกรัฐมนตรี เป็นประธานในการประชุมติดตามการดําเนินงานกระทรวงดิจิทัลเพื่อเศรษฐกิจและสังคม และหน่วยงานในสังกัดฯ ซึ่ง ดร.สมคิดฯ กล่าวว่า รัฐบาลต้องการผลักดันนโยบาย Digital Thailand เพื่อยกระดับประเทศทั้งด้านเศรษฐกิจและสังคมด้วยเทคโนโลยีดิจิทัล นําพาประเทศไทยไปสู่การเป็นศูนย์กลางด้านดิจิทัลในภูมิภาคอาเซียน (ASEAN Digital Hub) โดยได้ฝากให้กระทรวงดิจิทัลฯ เร่งดําเนินการใน 6 เรื่องสําคัญ ได้แก่ 1) จะทําอย่างไรให้โครงการ “เน็ตประชารัฐ” มีราคาค่าบริการที่ถูกลง ความเร็วสูงขึ้น และทั่วถึงใช้ได้ทุกจุดของหมู่บ้าน 2) บริษัท ทีโอที จํากัด (มหาชน) หรือ TOT บริษัท กสท โทรคมนาคม จํากัด (มหาชน) หรือ CAT และบริษัท ไปรษณีย์ไทย จํากัด (ปณท) 3 รัฐวิสาหกิจในสังกัดกระทรวงดิจิทัลฯ ต้องร่วมมือกับภาคเอกชน ในการสร้างการเรียนรู้การใช้ประโยชน์จากโครงข่ายอินเทอร์เน็ต 3) ด้านกฎหมาย กระทรวงดิจิทัลฯ ต้องเร่งกระบวนการด้านกฎหมายที่อยู่ในขั้นตอนพิจารณาให้มีผลบังคับใช้เร็วที่สุด เพื่อให้การทํางานต่างๆ ของกระทรวงฯ รุดหน้าไปได้อย่างราบรื่น 4) การดําเนินการจัดหาบริษัทเอกชนทั้งในและต่างประเทศ เข้ามาลงทุนในพื้นที่โครงการพัฒนาระเบียงเศรษฐกิจพิเศษภาคตะวันออก (EEC) รวมถึงโครงการเขตส่งเสริมอุตสาหกรรมและนวัตกรรมดิจิทัล (EECd) และเขตนวัตกรรมระเบียงเศรษฐกิจภาคตะวันออก (EECi) 5) TOT และ CAT ต้องร่วมมือกับภาคเอชน ในการสร้างการอบรมพัฒนาบุคลากรด้านดิจิทัล โดยดึงเอาบริษัทเอกชนทั้งในและต่างประเทศมาช่วยคิดหลักสูตรการพัฒนาคน และ 6) การผลักดันจัดตั้งแหล่งข้อมูลขนาดใหญ่ Big Data โดยสํานักงานสถิติแห่งชาติ (สสช.) ต้องเป็นศูนย์กลางในการนําข้อมูลของแต่ละกระทรวงมาเชื่อมโยงเพื่อใช้ประโยชน์ในด้านต่างๆ อาทิ การศึกษา สาธารณสุข และการลงทุน ซึ่ง Big Data ถือเป็นฟันเฟืองในการพัฒนาประเทศที่สําคัญ
***********************
รัฐบาลไทย-ข่าวทำเนียบรัฐบาล-เสมา1 เล็งนำเทคโนโลยีช่วยเสริมประสิทธิภาพการให้บริการเพื่อนครู
วันศุกร์ที่ 26 กรกฎาคม 2562
เสมา1 เล็งนําเทคโนโลยีช่วยเสริมประสิทธิภาพการให้บริการเพื่อนครู
นายณัฏฐพล ทีปสุววรรณ รัฐมนตรีว่าการกระทรวงศึกษาธิการ เป็นประธานเปิดการประชุมเชิงปฏิบัติการเพื่อขับเคลื่อน กํากับ ติดตาม และประเมินผลการดําเนินงาน ตามแผนการปฏิรูปประเทศและยุทธศาสตร์ชาติ 20 ปี
เมื่อวันเสาร์ที่ 20 กรกฎาคม 2562 นายณัฏฐพล ทีปสุววรรณ รัฐมนตรีว่าการกระทรวงศึกษาธิการ เป็นประธานเปิดการประชุมเชิงปฏิบัติการเพื่อขับเคลื่อน กํากับ ติดตาม และประเมินผลการดําเนินงาน ตามแผนการปฏิรูปประเทศและยุทธศาสตร์ชาติ 20 ปี เพื่อการจัดทําแผนพัฒนาหน่วยงาน ของสํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ณ โรงแรมรอยัล ริเวอร์ กรุงเทพฯ
รมว.ศึกษาธิการ กล่าวถึงนโยบายของกระทรวงศึกษาธิการว่า สกสค. เป็นองค์กรที่มีความเข้มแข็ง มีเครือข่ายกว้างขวาง และมีศูนย์ สกสค. ประจําอยู่ในทุกจังหวัดทั่วประเทศ ซึ่งในเบื้องต้นให้ความสําคัญกับขวัญและกําลังใจของครูอยู่แล้ว และทราบว่าผู้ที่เกี่ยวข้องกับ สกสค.ส่วนมากจะเป็นอดีตครู หรือครูเกษียณ จึงเชื่อว่าเป็นบุคคลที่มีจิตวิญญาณของความเป็นครูอย่างเต็มเปี่ยม และมีความพร้อมที่จะสนับสนุนให้บุคลากรทางการศึกษามีสวัสดิภาพและสวัสดิการที่ดีขึ้น
อย่างไรก็ตาม ขอให้เชื่อมั่นว่าผู้บริหาร ศธ. ทุกคน จะช่วยผลักดันการพัฒนาในด้านต่าง ๆ พร้อมหาทางแก้ไขปัญหาที่มีอยู่ โดยมีแนวทางที่จะนําเทคโนโลยีมาใช้พัฒนางานของ สกสค. ทั้งใช้สําหรับการสื่อสารกับเพื่อนครูทั่วประเทศ, ใช้เป็นช่องทางสื่อสารระหว่างผู้ปฏิบัติงานในศูนย์ สกสค. ประจําจังหวัด กับผู้บริหาร ศธ., ใช้สนับสนุนกระบวนการทํางาน การบริหารจัดการ และการให้บริการ ทําให้มีความคล่องตัวมากขึ้น ตลอดจนช่วยลดเวลาการทํางานและค่าใช้จ่ายต่าง ๆ ด้วย
ทั้งนี้ เมื่อนําเทคโนโลยีมาใช้ระยะหนึ่งแล้ว ควรที่จะต้องวัดและประเมินผลประสิทธิภาพในการพัฒนาองค์กรได้ด้วย รวมทั้งมีการสํารวจความพึงพอใจของครูและเจ้าหน้าที่ที่เกี่ยวข้อง เพื่อมุ่งสู่เป้าหมายสูงสุด คือการบริหารจัดการหน่วยงานให้มีประสิทธิภาพมากที่สุด ที่จะเป็นมิติใหม่แห่งการสร้างความประทับใจในการให้บริการของ สกสค. พร้อมขอฝากชาว สกสค. ทุกคน มาร่วมกันพัฒนาศักยภาพ และประสิทธิภาพในการช่วยเหลือเพื่อนครู ให้สมกับปณิธานของ สกสค. ที่ว่า “เพื่อนครูอยู่ที่นี่” ต่อไป
อรพรรณ ฤทธิ์มั่น: สรุป
ยุทธพงศ์ เลือกกลั่นดี: ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-พลเอก ประวิตรฯ สั่งกระทรวงดิจิทัลฯ เร่งผลักดัน บูรณาการระบบกล้องวงจรปิดทั่วประเทศให้มีประสิทธิภาพใช้งานได้ตลอดเวลา
วันศุกร์ที่ 4 ตุลาคม 2562
พลเอก ประวิตรฯ สั่งกระทรวงดิจิทัลฯ เร่งผลักดัน บูรณาการระบบกล้องวงจรปิดทั่วประเทศให้มีประสิทธิภาพใช้งานได้ตลอดเวลา
พลเอก ประวิตรฯ สั่งกระทรวงดิจิทัลฯ เร่งผลักดัน บูรณาการระบบกล้องวงจรปิดทั่วประเทศให้มีประสิทธิภาพใช้งานได้ตลอดเวลา
วันศุกร์ที่ 4 ตุลาคม 2562 เวลา 10.00 น. ณ ห้องประชุม 301 ตึกบัญชาการ ทําเนียบรัฐบาล พล.อ.ประวิตร วงษ์สุวรรณ รองนายกรัฐมนตรี เป็นประธานประชุมคณะกรรมการบริหารการบูรณาการแผน และระบบกล้องโทรทัศน์วงจรปิด (CCTV) ทั่วประเทศ ครั้งที่ 1/2562 โดยมี นายเทวัญ ลิปตพัลลภ รัฐมนตรีประจําสํานักนายกรัฐมนตรี และผู้แทนหน่วยงานที่เกี่ยวข้องเข้าร่วมประชุม
โดยที่ประชุมมีมติรับทราบ แต่งตั้งคณะกรรมการบริหารการบูรณาการแผน และระบบกล้องโทรทัศน์วงจรปิด (CCTV) และสรุปผลการดําเนินงานของคณะกรรมการบริหารการบูรณาการแผน และระบบกล้องโทรทัศน์วงจรปิด (CCTV) ทั่วประเทศ นอกจากนี้ยังมีมติเห็นชอบ คําสั่งแต่งตั้งคณะอนุกรรมการ/คณะทํางาน ในคณะกรรมการบริหาร การบูรณาการแผน และระบบกล้องโทรทัศน์วงจรปิด (CCTV) ทั่วประเทศ แนวทางการพิจารณาจัดสรรงบประมาณสําหรับการติดตั้งกล้องโทรทัศน์วงจรปิด (CCTV) และการเชื่อมโยงกล้องโทรทัศน์วงจรปิด (CCTV) และ การขอความอนุเคราะห์ในการลดหรือยกเว้นค่ากระแสไฟฟ้าที่ใช้กับกล้องโทรทัศน์วงจรปิด (CCTV)
ที่ผ่านมา คณะกรรมการตรวจสอบการใช้งานของระบบกล้องโทรทัศน์วงจรปิด (CCTV) ระดับจังหวัดและในพื้นที่กรุงเทพมหานคร ได้ดําเนินการตามอํานาจหน้าที่ตั้งแต่สํารวจตรวจสอบความมีอยู่จริงและประสิทธิภาพของกล้องโทรทัศน์วงจรปิด (CCTV) โดยให้จังหวัดและกรุงเทพมหานครบันทึกข้อมูลกล้องโทรทัศน์วงจรปิด (CCTV) ที่มีอยู่ในพื้นที่ลงในระบบรายงานผลการตรวจสอบการใช้งานของระบบกล้องโทรทัศน์วงจรปิด (CCTV) ของจังหวัดและพื้นที่กรุงเทพมหานครผ่านทางเว็บไซต์ และสอบทานความถูกต้อง ครบถ้วน สมบูรณ์ของข้อมูลกล้องโทรทัศน์วงจรปิด (CCTV) เพื่อใช้เป็นฐานข้อมูลสําหรับการบูรณาการเชื่อมโยงและจัดระบบกล้องโทรทัศน์วงจรปิด (CCTV) ให้สามารถใช้ประโยชน์ได้อย่างมีประสิทธิภาพ วิเคราะห์และกําหนดจุดเสี่ยง หรือจุดสําคัญที่มีความจําเป็นในการติดตั้งกล้องโทรทัศน์วงจรปิด (CCTV) เพิ่มเติม กําหนดแผนในการปรับปรุงซ่อมแซมระบบให้สามารถใช้งานได้ และกําหนดแผนบริหารจัดการระบบกล้องโทรทัศน์วงจรปิด (CCTV) ในภาพรวมของจังหวัด/กรุงเทพมหานคร ประกอบด้วย แผนการติดตั้งจุดเพิ่มเติม และแผนการเชื่อมโยงระบบและการบริหารจัดการ และรับรองผลการตรวจสอบข้อมูลแล้วเสร็จ ตลอดจนรายงานผลการดําเนินการตรวจสอบและเชื่อมโยงบูรณาการการใช้งานกล้องโทรทัศน์วงจรปิด (CCTV) ต่อคณะกรรมการบริหารการบูรณาการแผน และระบบกล้องโทรทัศน์วงจรปิด (CCTV) ทั่วประเทศ
ขณะนี้จังหวัดได้บันทึกข้อมูลกล้องในระบบตรวจสอบฯ ครบทุกจังหวัดแล้ว และกระทรวงดิจิทัลเพื่อเศรษฐกิจและสังคมได้ปิดระบบรายงานผลการตรวจสอบแล้ว เมื่อวันที่ 30 กันยายน 2562 ซึ่งกระทรวงดิจิทัลเพื่อเศรษฐกิจและสังคมจะได้นําข้อมูลในระบบมาประกอบการพิจารณาจัดทํา (ร่าง) แผนปฏิบัติการการเชื่อมโยงระบบกล้องโทรทัศน์วงจรปิด (CCTV) ทั่วประเทศต่อไป
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์คนไทยที่อยู่ในประเทศอียิปต์ ยืนยันรัฐบาลไม่ได้นิ่งนอนใจ สั่งการให้หน่วยงานที่เกี่ยวข้องให้การช่วยเหลืออย่างเต็มที่
วันอังคารที่ 16 มิถุนายน 2563
นายกรัฐมนตรีติดตามสถานการณ์คนไทยที่อยู่ในประเทศอียิปต์ ยืนยันรัฐบาลไม่ได้นิ่งนอนใจ สั่งการให้หน่วยงานที่เกี่ยวข้องให้การช่วยเหลืออย่างเต็มที่
นายกรัฐมนตรีติดตามสถานการณ์คนไทยที่อยู่ในประเทศอียิปต์ ยืนยันรัฐบาลไม่ได้นิ่งนอนใจ สั่งการให้หน่วยงานที่เกี่ยวข้องให้การช่วยเหลืออย่างเต็มที่
วันนี้ (16 มิถุนายน 2563) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์คนไทยที่อยู่ในประเทศอียิปต์อยู่ตลอดเวลา ยืนยันรัฐบาลไม่ได้นิ่งนอนใจ สั่งการให้หน่วยงานที่เกี่ยวข้องให้การช่วยเหลืออย่างเต็มที่ ปัจจุบันมีคนไทยอยู่ในประเทศอียิปต์จํานวน 4,137 คน โดยที่ผ่านมารัฐบาลได้จัดเที่ยวบินเพื่อรับคนไทยในประเทศอียิปต์กลับประเทศไทยแล้ว จํานวน 2 เที่ยวบิน (วันที่ 8 พ.ค. และ 9 มิ.ย. 63) รวมจํานวน 410 คน ขณะนี้  มีคนไทยในประเทศอียิปต์ลงทะเบียนแสดงความประสงค์จะเดินกลับประเทศไทยอีกจํานวน 690 คน    (จากจํานวนคนไทย 4,000 กว่าคน) ซึ่งสถานเอกอัคราชทูตไทยที่อียิปต์กําลังสํารวจคนไทยที่แสดงความประสงค์กลับประเทศไทยเพิ่มเติม
โฆษกประจําสํานักนายกรัฐมนตรีกล่าวว่า ในช่วงเดือนกรกฎาคม รัฐบาลได้เตรียมจัดเที่ยวบิน จํานวน 4 เที่ยวบิน เพื่อรับคนไทยในประเทศอียิปต์กลับประเทศไทย เที่ยวบินละประมาณ 250 คน (รวมประมาณ 1,000 คน) ในวันที่ 3,8,17 และ 24 กรกฎาคม 2563 นี้ สําหรับการจัดกิจกรรมเพื่อให้นักศึกษาและคนไทยในประเทศอียิปต์ได้ปรึกษากับแพทย์นั้น ได้มีการจัดระบบ Video Conference เพื่อพูดคุยและปรึกษารวมทั้งรับทราบข้อมูลของโรค COVID-19 และแนวทางการดูแลตนเองและการรักษาในเบื้องต้นแล้ว นอกจากนี้ จะมีการจัดตั้งกลุ่มไลน์ระหว่างนักศึกษาและคนไทยในอียิปต์กับแพทย์/เจ้าหน้าที่สาธารณสุข เพื่อให้คําปรึกษาได้อย่างรวดเร็ว สร้างความอุ่นใจให้กับคนไทยในประเทศอียิปต์ ขอให้คนไทยในประเทศอียิปต์อย่าเป็นกังวล ดูแลรักษาสุขภาพให้แข็งแรง รัฐบาลจะดูแลและให้การช่วยเหลืออย่างเต็มที่
-----------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทย ร่วมกับวัดราชบพิธสถิตมหาสีมาราม จัดพิธีเดินเทียนและฟังพระธรรมเทศนา เนื่องในวันวิสาขบูชา ประจำปี พ.ศ. 2561
วันศุกร์ที่ 1 มิถุนายน 2561
กระทรวงมหาดไทย ร่วมกับวัดราชบพิธสถิตมหาสีมาราม จัดพิธีเดินเทียนและฟังพระธรรมเทศนา เนื่องในวันวิสาขบูชา ประจําปี พ.ศ. 2561
กระทรวงมหาดไทย ร่วมกับวัดราชบพิธสถิตมหาสีมาราม จัดพิธีเดินเทียนและฟังพระธรรมเทศนา เนื่องในวันวิสาขบูชา ประจําปี พ.ศ. 2561
วันนี้ (29 พ.ค.61) เวลา 19:00 น. ณ วัดราชบพิธสถิตมหาสีมารามราชวรวิหาร กรุงเทพมหานคร สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เจ้าอาวาสวัดราชบพิธีสถิตมหาสีมาราม เสด็จเป็นประธานสงฆ์ โดยมีนายประยูร รัตนเสนีย์ รองปลัดกระทรวงมหาดไทย เป็นประธานฝ่ายฆราวาส ในพิธีเดินเทียนและฟังพระธรรมเทศนาเนื่องในวันวิสาขบูชา ประจําปี พ.ศ. 2561
โอกาสนี้ นายประยูร รัตนเสนีย์ รองปลัดกระทรวงมหาดไทย ได้ทูลเกล้าฯถวายเครื่องสักการะแด่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประธานสงฆ์ และนําคณะผู้บริหาร ข้าราชการ และพุทธศาสนิกชน ร่วมประกอบพิธีเดินเทียน ทําวัตร และฟังการแสดงพระธรรมเทศนา โดย พระพรหมมุนี เลขานุการสมเด็จพระสังฆราช และผู้ช่วยเจ้าอาวาสวัดราชบพิธสถิตมหาสีมาราม ความว่า พระพุทธคุณของพระพุทธองค์นั้นมีมาก เกิดขึ้นโดยความเลื่อมใสของสาธุชน ซึ่งเล็งเห็นความประพฤติปฏิบัติของพระองค์แล้วก็เกิดความเลื่อมใสศรัทธา เมื่อได้ระลึกถึงพระพุทธคุณบทใดบทหนึ่งก็ตาม ย่อมให้เกิดเป็นความสุขสงบทางใจ ขจัดความสับสนวุ่นวายต่าง ๆ เพราะเหมือนได้เข้าไปนั่งใกล้ผู้สงบจิต ใจมีธรรมะเป็นเครื่องกล่อมรักษาหรือมีธรรมะประจําใจ ใจก็รื่นเริงบันเทิงในธรรมะ ปราศจากอธรรม คือ ความชั่ว พอใจในความดี ทําความเป็นอยู่ของตนให้เรียบร้อย สงบระงับความชั่ว ย่อมนําตนดําเนินชีวิตในทางที่ถูกต้องงดงาม
คําว่า "วิสาขบูชา" หมายถึงการบูชาในวันเพ็ญเดือน 6 วิสาขบูชา ย่อมาจาก " วิสาขปุรณมีบูชา " แปลว่า " การบูชาในวันเพ็ญเดือนวิสาขะ " ถ้าปีใดมีอธิกมาส คือ มีเดือน 8 สองหน ก็เลื่อนไปเป็นกลางเดือน 7 ซึ่งในปีพุทธศักราช 2561 ตรงกับวันอังคารที่ 29 พฤษภาคม 2561 ซึ่งได้รับการยกย่องจากพุทธศาสนิกชนทั่วโลก ให้เป็นวันสําคัญทางพระพุทธศาสนาสากล เนื่องจากเป็นวันที่เกิดเหตุการณ์สําคัญ 3 เหตุการณ์ที่เกี่ยวเนื่องกับพระสัมมาสัมพุทธเจ้า อันประกอบด้วย ประสูติ ตรัสรู้ และปรินิพพาน ถือเป็นจุดเริ่มต้นของศาสนาพุทธ โดยพุทธศาสนิกชนผู้มีจิตศรัทธาเลื่อมใส พร้อมใจกันน้อมรําลึกถึงพระพุทธเจ้า ด้วยการประกอบพิธีบูชาด้วยอามิสบูชาและปฏิบัติบูชาด้วยความเคารพเป็นอย่างยิ่ง
จากนั้น พระพรหมมุนี ยกธรรมกถาเทศนาบูชาคาถากัณฑ์ที่ 1 ใน ปตมสูตรแห่งจตุกกนิบาต อังคุตตรนิกาย คือ จตฺตาโรเม ภิกฺขเว ปุคฺคลา สนฺโต สํวิชฺชมานา โลกสฺมึ กตเม จตฺตาโร สมณมจโล สมณปุณฺฑรีโก สมณปทุโม สมเณสุ สมณสุขุมาโล ซึ่งหมายถึง สมณะ 4 จําพวกในพระพุทธศาสนา ประกอบด้วย 1) สมณะผู้ไม่หวั่นไหว 2) สมณะปุณฑรีกะ 3) สมณะปทุมะ และ 4) สมณะผู้ละเอียดอ่อน.
ครั้งที่ 113/2561 วันที่ 29 พ.ค. 2561
กองสารนิเทศ สํานักงานปลัดกระทรวงมหาดไทย
โทร 0-22224131-2